title: Rozhodnutie Rady zo 6. mája 2014 , ktorým sa vymenúvajú a nahrádzajú členovia riadiacej rady Európskeho strediska pre rozvoj odborného vzdelávania

text:
               15.5.2014

               SK

               Úradný vestník Európskej únie

               C 145/5

         ROZHODNUTIE RADY
   zo 6. mája 2014,
   ktorým sa vymenúvajú a nahrádzajú členovia riadiacej rady Európskeho strediska pre rozvoj odborného vzdelávania
   2014/C 145/04
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä na jeho článok 4 (1),
   so zreteľom na kandidatúru, ktorú predložila talianska vláda,
   keďže:

               (1)

               Rada rozhodnutím zo 16. júla 2012 (2) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2012 do 17. septembra 2015.

               (2)

               Pre Taliansko je k dispozícii jedno miesto člena riadiacej rady strediska v kategórii zástupcov vlády v dôsledku odstúpenia pani Lucie SCARPITTIOVEJ.

               (3)

               Členovia riadiacej rady uvedeného strediska by sa mali vymenovať na zvyšný čas funkčného obdobia, ktoré sa skončí 17. septembra 2015,

         ROZHODLA TAKTO:
   Jediný článok
   Týmto sa na zvyšok funkčného obdobia, ktoré trvá do 17. septembra 2015, za člena riadiacej rady Európskeho strediska pre rozvoj odborného vzdelávania vymenúva:
   zástupcovia vlády:

               TALIANSKO

               pán Salvatore PIRRONE

      V Bruseli 6. mája 2014

            Za Radu

            predseda

         G. STOURNARAS

      (1)  Ú. v. ES L 39, 13.2.1975, s. 1.

      (2)  Ú. v. EÚ C 228, 31.7.2012, s. 3.


title: Rozhodnutie Komisie z 5. júla 2016, ktorým sa mení rozhodnutie Komisie 2012/C 188/02, ktorým sa zriaďuje skupina odborníkov na daň z pridanej hodnoty, pokiaľ ide o trvanie funkčného obdobia členov skupiny

text:
               6.7.2016

               SK

               Úradný vestník Európskej únie

               C 245/6

         ROZHODNUTIE KOMISIE
   z 5. júla 2016,
   ktorým sa mení rozhodnutie Komisie 2012/C 188/02, ktorým sa zriaďuje skupina odborníkov na daň z pridanej hodnoty, pokiaľ ide o trvanie funkčného obdobia členov skupiny
   (2016/C 245/04)
   EURÓPSKA KOMISIA,
   so zreteľom na Zmluvu o fungovaní Európskej únie,
   keďže:

               (1)

               Rozhodnutím Komisie 2012/C 188/02 (1) sa zriadila skupina odborníkov na daň z pridanej hodnoty, ktorá má poskytovať Komisii poradenstvo pri príprave právnych aktov týkajúcich sa DPH a iných iniciatív v oblasti politiky DPH a poskytovať Komisii odborné informácie pri vykonávaní právnych aktov a iných politických iniciatív EÚ v tejto oblasti.

               (2)

               V článku 4 ods. 6 rozhodnutia 2012/C 188/02 sa stanovuje, že členovia sú menovaní na dva roky. Ich funkčné obdobie sa môže obnoviť, ak znovu zareagujú na výzvu na podávanie prihlášok. Funkčné obdobie súčasných členov skupiny, ktorých vymenoval generálny riaditeľ pre dane a colnú úniu rozhodnutím z 25. septembra 2014, sa končí 30. septembra 2016.

               (3)

               Skupina preukázala svoj veľký prínos z hľadiska zhromažďovania názorov svojich členov a konkrétnych poznatkov pri vypracúvaní novej politiky v oblasti DPH a vykonávaní právnych predpisov EÚ v oblasti DPH.

               (4)

               So zreteľom na pracovné skúsenosti, ktoré skupina získala od roku 2012, a s cieľom umožniť väčšiu kontinuitu v tomto ohľade sa považuje za vhodné, aby sa trvanie funkčného obdobia budúcich členov skupiny predĺžilo z dvoch rokov na tri roky.

               (5)

               Rozhodnutie 2012/C 188/02 by sa preto malo zodpovedajúcim spôsobom zmeniť,

         ROZHODLA TAKTO:
   Jediný článok
   Odsek 6 článku 4 rozhodnutia 2012/C 188/02 sa nahrádza takto:

      „6.   Členovia sú menovaní na tri roky. Funkciu vykonávajú až do konca svojho funkčného obdobia. Ich funkčné obdobie sa môže obnoviť, ak znovu zareagujú na výzvu na podávanie prihlášok.“

      V Bruseli 5. júla 2016

            Za Komisiu

         Pierre MOSCOVICI

            člen Komisie

      (1)  Rozhodnutie Komisie 2012/C 188/02 z 26. júna 2012, ktorým sa zriaďuje skupina odborníkov na daň z pridanej hodnoty (Ú. v. EÚ C 188, 28.6.2012, s. 2).


title: Rozhodnutie Rady z 15. júla 1975 o uzavretí Dohody medzi Európskym hospodárskym spoločenstvom a Indickou republikou o trstinovom cukre

text:
Dôležité právne oznámenie

|

31975D0456

Úradný vestník L 190 , 23/07/1975 S. 0035 - 0035 Fínske špeciálne vydanie: Kapitola 3 Zväzok 6 S. 0091  Grécke špeciálne vydanie: Kapitola 11 Zväzok 7 S. 0243  Švédske špeciálne vydanie: Kapitola 3 Zväzok 6 S. 0091  Španielske špeciálne vydanie: Kapitola 03 Zväzok 8 S. 0174  Portugalské špeciálne vydanie Kapitola 03 Zväzok 8 S. 0174

		Rozhodnutie Radyz 15. júla 1975o uzavretí Dohody medzi Európskym hospodárskym spoločenstvom a Indickou republikou o trstinovom cukre(75/456/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 113,so zreteľom na odporúčanie Komisie,keďže Protokol 3 o cukre krajín AKT tvorí neoddeliteľnú súčasť dohovoru z Lomé, ktorý bol podpísaný 28. februára 1975; keďže až do nadobudnutia účinnosti dohovoru sa prostredníctvom dohody vo forme výmeny listov z 28. februára 1975 spoločenstvo a krajiny AKT vymenované v protokole zaviazali uplatňovať od toho istého dňa ustanovenia uvedeného protokolu;keďže v Spoločnej deklarácii o zámere o rozvoji obchodných vzťahov s Cejlónom, Indiou, Malajziou, Pakistanom a Singapurom [1], pripojenej k záverečnému aktu zmluvy o pristúpení, sa stanovuje, že otázku vývozu trstinového cukru z Indie do spoločenstva po skončení platnosti Dohody o cukre Commonwealth-u 31. decembra 1974 musí vyriešiť spoločenstvo s prihliadnutím najmä na ustanovenia, ktoré možno prijať, pokiaľ ide o dovoz cukru z nezávislých krajín Commonwealth-u uvedených v Protokole 22 o vzťahoch medzi Európskym hospodárskym spoločenstvom a Združenými štátmi Afriky a Madagaskaru a tiež nezávislými rozvojovými krajinami Commonwealth-u, ktoré sa nachádzajú v Afrike, Indickom oceáne, Tichom oceáne a karibskej oblasti;keďže s cieľom splniť požiadavky tejto deklarácie by sa mala preto uzavrieť Dohoda o trstinovom cukre dojednaná medzi Európskym hospodárskym spoločenstvom a Indickou republikou,ROZHODLA TAKTO:Článok 1Dohoda medzi Európskym hospodárskym spoločenstvom a Indickou republikou o trstinovom cukre sa týmto uzatvára v mene spoločenstva.Text dohody je pripojený k tomuto rozhodnutiu.Článok 2Predseda Rady sa týmto oprávňuje určiť osobu splnomocnenú na podpísanie dohody a preniesť na ňu právomoci nevyhnutné na zaviazanie spoločenstva.V Bruseli 15. júla 1975Za RadupredsedaM. Rumor[1] Ú. v. ES L 73, 27.3.1972, s. 195.--------------------------------------------------


title: 2011/200/EÚ: Rozhodnutie Rady z  27. septembra 2010 o podpísaní Dobrovoľnej dohody o partnerstve medzi Európskou úniou a Kamerunskou republikou o vynútiteľnosti práva a správe v lesnom hospodárstve a obchode s produktmi z dreva, ktoré sa dovážajú do Európskej únie (FLEGT)

text:
               6.4.2011

               SK

               Úradný vestník Európskej únie

               L 92/1

         ROZHODNUTIE RADY
   z 27. septembra 2010
   o podpísaní Dobrovoľnej dohody o partnerstve medzi Európskou úniou a Kamerunskou republikou o vynútiteľnosti práva a správe v lesnom hospodárstve a obchode s produktmi z dreva, ktoré sa dovážajú do Európskej únie (FLEGT)
   (2011/200/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               Európska Komisia prijala v máji 2003 oznámenie Rade a Európskemu parlamentu s názvom Vynútiteľnosť práva, správa a obchod v lesnom hospodárstve (FLEGT): návrh akčného plánu Európskej únie, v ktorom sa požaduje prijatie opatrení na zamedzenie nezákonnej ťažby dreva vypracovaním dobrovoľných dohôd o partnerstve s krajinami, ktoré sú producentmi dreva. Závery Rady týkajúce sa tohto akčného plánu boli prijaté v októbri 2003 (1) a Európsky parlament prijal uznesenie v tejto veci 11. júla 2005 (2).

               (2)

               Rada 5. decembra 2005 poverila Komisiu začať rokovania o dohodách o partnerstve s cieľom vykonávať akčný plán Únie týkajúci sa FLEGT.

               (3)

               Rada 20. decembra 2005 prijala nariadenie (ES) č. 2173/2005 (3) o vytvorení licenčného systému FLEGT na dovoz dreva do Európskej únie z krajín, s ktorými Únia uzavrela dobrovoľné dohody o partnerstve.

               (4)

               Rokovania s Kamerunskou republikou sa uzavreli a dobrovoľná dohoda o partnerstve medzi Európskou úniou a Kamerunskou republikou o vynútiteľnosti práva a správe v lesnom hospodárstve a obchode s produktmi z dreva, ktoré sa dovážajú do Európskej únie (ďalej len „dohoda“), bola parafovaná 6. mája 2010.

               (5)

               Dohoda by sa mala podpísať s výhradou jej uzavretia,

         PRIJALA TOTO ROZHODNUTIE:
   Článok 1
   Týmto sa v mene Európskej únie schvaľuje podpísanie dobrovoľnej dohody o partnerstve medzi Európskou úniou a Kamerunskou republikou o vynútiteľnosti práva a správe lesného hospodárstva a obchode s produktmi z dreva, ktoré sa dovážajú do Európskej únie (FLEGT), s výhradou uzavretia uvedenej dohody.
   Text dohody je pripojený k tomuto rozhodnutiu (4).
   Článok 2
   Predseda Rady sa týmto poveruje určiť osobu splnomocnenú na podpísanie dohody v mene Únie s výhradou jej uzavretia.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 27. septembra 2010

            Za Radu

            predseda

         K. PEETERS

      (1)  Ú. v. EÚ C 268, 7.11.2003, s. 1.

      (2)  Ú. v. EÚ C 157 E, 6.7.2006, s. 482.

      (3)  Ú. v. EÚ L 347, 30.12.2005, s. 1.

      (4)  Text dohody sa uverejní spolu s rozhodnutím o jej uzavretí.


title: Rozhodnutie dozorného orgánu EZVO č.: 41/04/COL zo 17. marca 2004 , ktorým sa štyridsiaty štvrtý raz menia a dopĺňajú procesnoprávne a hmotnoprávne pravidlá v oblasti štátnej pomoci zavedením novej kapitoly 24b: rámec štátnej pomoci pre sektor stavby lodí   (Text s významom pre EHP)

text:
               14.9.2006

               SK

               Úradný vestník Európskej únie

               C 221/10

      ROZHODNUTIE DOZORNÉHO ORGÁNU EZVO

   č.: 41/04/COL
   zo 17. marca 2004,
   ktorým sa štyridsiaty štvrtý raz menia a dopĺňajú procesnoprávne a hmotnoprávne pravidlá v oblasti štátnej pomoci zavedením novej kapitoly 24b: rámec štátnej pomoci pre sektor stavby lodí
   (2006/C 221/05)
   (Text s významom pre EHP)
   DOZORNÝ ORGÁN EZVO,
   SO ZRETEĽOM NA Dohodu o Európskom hospodárskom priestore (1), najmä na jej články 61 až 63 a protokol č. 26,
   SO ZRETEĽOM NA na Dohodu medzi štátmi EZVO o zriadení Dozorného orgánu a Súdneho dvora (2), najmä na jej článok 24, článok 5 ods. 2 písm. b) a článok 1 v časti I jej protokolu č. 3 (3),
   KEĎŽE podľa článku 24 dohody o dozore a súde Dozorný orgán EZVO vykonáva ustanovenia dohody o EHP týkajúce sa štátnej pomoci,
   KEĎŽE podľa článku 5 ods. 2 písm. b) dohody o dozore a súde Dozorný orgán EZVO vydáva oznamy alebo usmernenia o záležitostiach, ktorými sa zaoberá dohoda o EHP, ak to táto dohoda alebo dohoda o dozore a súde výslovne stanovuje alebo, ak to Dozorný orgán EZVO považuje za potrebné,
   ODVOLÁVAJÚC SA na procesnoprávne a hmotnoprávne pravidlá v oblasti štátnej pomoci (4) prijaté 19. januára 1994 Dozorným orgánom EZVO (5),
   KEĎŽE 30. decembra 2003 Komisia Európskych spoločenstiev (ďalej len „Komisia ES“) uverejnila nový rámec štátnej pomoci pre sektor stavby lodí) (6),
   KEĎŽE tento rámec má význam aj pre Európsky hospodársky priestor,
   KEĎŽE má byť jednotné uplatňovanie pravidiel EHP o štátnej pomoci zabezpečené v celom Európskom hospodárskom priestore,
   KEĎŽE v súlade s bodom II pod nadpisom „VŠEOBECNÉ“ na konci prílohy XV k dohode o EHP má Dozorný orgán EZVO, po konzultácii s Komisiou ES, prijať akty zodpovedajúce aktom prijatým Komisiou ES,
   PO KONZULTÁCII s Komisiou ES,
   PRIPOMÍNAJÚC, že Dozorný orgán EZVO konzultoval so štátmi EZVO na mnohostrannom stretnutí 3. februára 2003 o tejto veci,
   PRIJAL TOTO ROZHODNUTIE:

               1.

               Usmernenia o štátnej pomoci sa menia a dopĺňajú doplnením novej kapitoly 24B: „Rámec štátnej pomoci pre sektor stavby lodí“. Nová kapitola 24B sa nachádza v prílohe I k tomuto rozhodnutiu.

               2.

               Štáty EZVO budú informované prostredníctvom listu zahrnujúceho kópiu tohto rozhodnutia a prílohy I.

               3.

               Komisia ES bude informovaná v súlade s písmenom d) protokolu č. 27 dohody o EHP, prostredníctvom kópie tohto rozhodnutia vrátane prílohy I.

               4.

               Rozhodnutie vrátane prílohy I sa uverejní v oddiele EHP a v dodatku EHP k Úradnému vestníku Európskej únie.

               5.

               Rozhodnutie je autentické v anglickom jazyku.

      V Bruseli 17. marca 2004

            Za Dozorný orgán EZVO

         Hannes HAFSTEIN

            predseda

         Einar M. BULL

            člen kolégia

      (1)  Ďalej len „dohoda o EHP“.

      (2)  Ďalej len „dohoda o dozore a súde“.

      (3)  Protokol č. 3 k dohode o dozore a súde zmenený a doplnený štátmi EZVO 10. decembra 2001. Zmeny a doplnenia nadobudli účinnosť 28. augusta 2003.

      (4)  Ďalej len usmernenia o štátnej pomoci.

      (5)  Pôvodne uverejnené v Ú. v. ES L 231, 3.9.1994 a v jeho dodatku EHP č. 32 v ten istý deň, naposledy zmenené a doplnené rozhodnutím kolégia č. 40/04/COL zo 17.3.2004, zatiaľ neuverejnené.

      (6)  Rámec štátnej pomoci pre sektorsektor stavby lodí, Ú. v. EÚ C 317, 30.12.2003, s. 11.

      PRÍLOHA I
      24B.   ŠTÁTNA POMOC NA STAVBU LODÍ (1)

      24B.1.   Úvod

                  (1)

                  Štátna pomoc na stavbu lodí podlieha celému radu osobitných režimov EHP. V porovnaní s priemyselnými sektormi, ktoré nepodliehali osobitným pravidlám, režimy uplatniteľné na sektor stavby lodí obsahovali zmes prísnejších aj miernejších ustanovení. Tento rámec stanovuje nové pravidlá pre posúdenie štátnej pomoci na stavbu lodí po skončení platnosti nariadenia Rady (ES) č. 1540/98 z 29. júna 1998 ustanovujúceho nové pravidlá pomoci pre stavbu lodí (2) dňa 31. decembra 2003, začlenené do dohody o EHP rozhodnutím Spoločného výboru EHP č. 12/1999 z 29. januára 1999 (3).

                  (2)

                  Ciele tohto rámca majú v čo najväčšej možnej miere odstrániť rozdiely medzi pravidlami uplatniteľnými na sektor stavby lodí a na iné priemyselné sektory, a tým zjednodušiť a sprehľadniť politiku Dozorného orgánu EZVO (ďalej len „orgán“) v tejto oblasti, rozšírením všobecných horizontálnych ustanovení na sektor stavby lodí.

                  (3)

                  Jednako, orgán uznáva, že určité špecifické faktory, ktoré ovplyvňujú sektor stavby lodí, by sa mali odrážať v politike orgánu, čo sa týka kontroly štátnej pomoci. Tieto faktory zahrnujú:

                              a)

                              nadmernú kapacitu, nízke ceny a deformácie obchodu na svetovom trhu stavby lodí;

                              b)

                              charakter lodí ako veľmi veľkých investičných hodnôt, ktorý zvyšuje potenciál štátom podporovaných úverových možností na deformáciu hospodárskej súťaže;

                              c)

                              existenciu dohôd v Organizácii pre hospodársku spoluprácu a rozvoj (ďalej len „OECD“) v sektore stavby lodí, hlavne Dohody OECD z roku 1998 o usmerneniach týkajúcich sa štátom podporovaných exportných úverov s jej Sektorovým dohovorom o exportných úveroch pre lode, ktorý sa uplatňuje v Spoločenstve v súlade s rozhodnutím Rady 2001/76/ES z 22. decembra 2000, ktoré nahrádza rozhodnutie zo 4. apríla 1978 o uplatňovaní určitých usmernení v oblasti štátom podporovaných vývozných úverov (4).

                  (4)

                  Orgán potvrdzuje, že v rámci OECD sa pracuje na nahradení dohody z roku 1994 o dodržiavaní obvyklých podmienok hospodárskej súťaže v sektore stavby a opráv lodí (5), ktorá nenadobudla platnosť. Tento rámec nemá za cieľ nepriaznivo ovplyvniť výsledok tejto práce a možno ho preskúmať v súvislosti s dohodou o OECD.

                  (5)

                  Okrem zjednodušenia uplatniteľných pravidiel cieľmi tohto rámca v súvislosti s týmito osobitnými charakteristikami majú byť:

                              a)

                              podpora väčšej efektívnosti a konkurencieschopnosti lodeníc v EHP, najmä prostredníctvom presadzovania inovácie;

                              b)

                              ak je to potrebné, umožniť, aby sa znížila ekonomicky neživotaschopná kapacita;

                              c)

                              dodržiavanie uplatniteľných medzinárodných záväzkov v oblasti vývozných úverov a rozvojovej pomoci.

                  (6)

                  V snahe dosiahnuť tieto ciele, tento rámec stanovuje konkrétne opatrenia v súvislosti s pomocou na inováciu, pomocou na zastavenie prevádzky, vývoznými úvermi a rozvojovou a regionálnou pomocou.

                  (7)

                  Určité znaky, ako sú malé výrobné série, rozmery, hodnota a zložitosť vyrobených celkov, ako aj skutočnosť, že prototypy sa vo všeobecnosti využívajú komerčne, spôsobujú, že stavba lodí je jedinečná a odlišuje sa od iných sektorov priemyslu. V dôsledku toho je stavba lodí jediným sektorom oprávneným na poskytovanie pomoci na inováciu. Investičná pomoc na inováciu sa zaviedla nariadením (ES) č. 1540/98 a mala sa schvaľovať iba v náležite odôvodnených prípadoch ako stimul na podstúpenie technického rizika. Vykonávanie tohto ustanovenia však nebolo uspokojivé. Má sa za to, že jedinečnosť sektoru stavby lodí oprávňuje na zachovanie inovačnej pomoci špecifickej pre toto sektor. Preto sa tento rámec zameriava na zlepšenie podpory na inováciu, pričom sa v ňom berú do úvahy najmä ťažkosti spojené s uplatňovaním predošlého ustanovenia.

                  (8)

                  Orgán môže považovať pomoc na stavbu lodí, opravy a prestavbu lodí za zlučiteľnú so spoločným trhom, iba ak sa zhoduje s ustanoveniami tohto rámca.

                  (9)

                  Tento rámec sa uplatňuje bez toho, aby boli dotknuté dočasné opatrenia ustanovené nariadením Rady (ES) č. 1177/2002 z 27. júna 2002 o dočasných ochranných opatreniach pre stavbu lodí (6) tak, ako boli začlenené do dohody o EHP rozhodnutím Spoločného výboru EHP č. 170/2002 zo 16. decembra 2002 (7).

            24B.2.   Vymedzenie pojmov

                  (10)

                  Na účely tohto rámca sa uplatňuje toto vymedzenie pojmov:

                              a)

                              „stavba lode“ znamená stavbu námorných obchodných plavidiel s vlastným pohonom v EHP;

                              b)

                              „oprava lode“ znamená opravu alebo úpravu námorných obchodných plavidiel s vlastným pohonom v EHP;

                              c)

                              „prestavba lode“ znamená prestavbu námorných obchodných plavidiel s vlastným pohonom s výtlakom viac ako 1 000 BRT v EHP, pod podmienkou, že činnosti tejto prestavby sú spojené so zásadnými zmenami rozmiestnenia nákladu, trupu, pohonného systému alebo priestoru pre cestujúcich;

                              d)

                              „námorné obchodné plavidlá s vlastným pohonom“ znamenajú:

                                          i)

                                          plavidlá s výtlakom 100 BRT a viac používané na prepravu cestujúcich a/alebo tovaru,

                                          ii)

                                          plavidlá s výtlakom 100 BRT a viac na vykonávanie špecializovaných služieb (napr. plávajúce bagre a ľadoborce),

                                          iii)

                                          vlečné lode s výkonom 365 kW a viac,

                                          iv)

                                          rybárske plavidlá s výtlakom 100 BRT a viac, so zreteľom na vývozné úvery a rozvojovú pomoc, ak sú v súlade s dohodou OECD z roku 1998 o usmerneniach pre štátom podporované vývozné úvery a s jej sektorovým dohovorom o vývozných úveroch pre lode, alebo s akoukoľvek dohodou, ktorá mení a dopĺňa alebo nahrádza jedno alebo druhé.

                                          v)

                                          nedokončené trupy plavidiel uvedené v bodoch i) až iv), ktoré plávajú na vode a sú pohyblivé.

                                    Na účely uvedeného, „námorné plavidlo s vlastným pohonom“ znamená plavidlo, ktoré prostredníctvom pohonu a riadenia trvalo vykazuje všetky charakteristiky vlastnej plavbyschopnosti na otvorenom mori. Vojenské plavidlá (t. j plavidlá, ktoré podľa svojich základných konštrukčných vlastností a možností sú konkrétne určené na to, aby sa používali výlučne na vojenské účely, ako napríklad vojenské lode a iné plavidlá pre útočné alebo obranné akcie) a úpravy vykonané alebo pridané zariadenia na iných plavidlách výlučne na vojenské účely sú vyňaté, za predpokladu, že žiadne opatrenia alebo postupy uplatňované v súvislosti s takými plavidlami, úpravy alebo zariadenia nie sú maskovanými opatreniami prijatými v prospech komerčnej stavby lodí, ktorá sa nezhoduje s pravidlami štátnej pomoci;

                              e)

                              „príslušný subjekt“ znamená každú fyzickú alebo právnickú osobu, ktorá:

                                          i)

                                          vlastní alebo má kontrolu nad podnikom, ktorý sa zaoberá stavbou, opravami alebo prestavbou lodí, alebo

                                          ii)

                                          ktorú vlastní alebo má nad ním kontrolu, priamo alebo nepriamo, či už prostredníctvom vlastníctva akcií, alebo inak, podnik, ktorý sa zaoberá stavbou, opravami alebo prestavbou lodí.

                                    Predpokladá sa, že kontrolu má osoba alebo podnik, ktorý sa zaoberá stavbou, opravami alebo prestavbou lodí, ak vlastní alebo kontroluje podiel vo výške viac ako 25 % v druhom podniku alebo naopak.

                              f)

                              „pomoc“ znamená pomoc v zmysle článku 61 ods. 1 dohody o EHP, vrátane takých opatrení ako sú úverové možnosti, záruky a daňové úľavy.

            24B.3.   Uplatniteľné ustanovenia
      24B.3.1.   Rozsah pôsobnosti

                  (11)

                  Pomoc na stavbu lodí zahrnuje pomoc pre akúkoľvek lodenicu, príslušný subjekt, vlastníka lode a tretiu stranu, ktorá sa poskytuje, či už priamo, alebo nepriamo, na výstavbu, opravy alebo prestavbu lodí.

            24B.3.2.   Uplatňovanie horizontálnych ustanovení

                  (12)

                  Platí všeobecná zásada, že pomoc na stavbu lodí sa môže poskytovať v súlade s článkom 61 dohody o EHP a článkom 1 v časti I protokolu 3 k dohode o dozore a súde a v súlade so všetkými právnymi predpismi a opatreniami prijatými na týchto základoch vrátane týchto ustanovení:

                              a)

                              nariadenie Rady (ES) č. 659/1999 z 22. marca 1999, ktorým sa stanovujú podrobné pravidlá uplatňovania [ex] článku 93 Zmluvy o ES (8), ako bolo začlenené do časti II protokolu č. 3 k dohode o dozore a súde (9);

                              b)

                              nariadenie Komisie (ES) č. 68/2001 z 12. januára 2001 o uplatňovaní článkov 87 a 88 Zmluvy o ES na pomoc vzdelávaniu (10), ako bolo začlenené do dohody o EHP rozhodnutím Spoločného výboru EHP č. 88/2002 z 25. júna 2002 (11);

                              c)

                              nariadenie Komisie (ES) č. 69/2001 z 12. januára 2001 o uplatňovaní článkov 87 a 88 Zmluvy o ES na pomoc de minimis
                                  (12), ako bolo začlenené do dohody o EHP rozhodnutím Spoločného výboru EHP č. 88/2002 z 25. júna 2002 (13);

                              d)

                              nariadenie Komisie (ES) č. 70/2001 z 12. januára 2001 o uplatňovaní článkov 87 a 88 Zmluvy o ES na štátnu pomoc malým a stredným podnikom (14), ako bolo začlenené do dohody o EHP rozhodnutím Spoločného výboru EHP č. 88/2002 z 25. júna 2002 (15);

                              e)

                              nariadenie Rady (ES) č. 1177/2002 z 27. júna 2002 o dočasných ochranných opatreniach v sektore stavby lodí (16), ako bolo začlenené do dohody o EHP rozhodnutím Spoločného výboru EHP č. 170/2002 zo 16. decembra 2002 (17);

                              f)

                              usmernenia orgánu o pomoci na záchranu a reštrukturalizáciu firiem v ťažkostiach (18);

                              g)

                              usmernenia orgánu o pomoci na ochranu životného prostredia (19);

                              h)

                              rámec pomoci na výskum a vývoj (20).

            24B.3.3.   Osobitné ustanovenia

                  (13)

                  Všeobecná zásada uvedená v oddiele 24B.3.2 podlieha týmto výnimkám, ktoré sú zdôvodnené osobitnými faktormi uvedenými v 24B.1.

            24B.3.3.1.   Pomoc na výskum, vývoj a inováciu

                  (14)

                  Pomoc poskytovaná na hradenie nákladov podnikov na stavbu, opravu alebo prestavbu lodí na výskumné a rozvojové projekty sa môže považovať za zlučiteľnú s vykonávaním dohody o EHP, ak je v súlade s pravidlami ustanovenými v rámci EHP pre štátnu pomoc na výskum a vývoj alebo s akýmkoľvek následným dojednaním.

                  (15)

                  Pomoc poskytovaná na inováciu v existujúcich lodeniciach na stavbu, opravy alebo prestavbu lodí sa môže považovať za zlučiteľnú s vykonávaním dohody EHP do úrovne pomoci najviac 20 % v hrubom, za predpokladu, že:

                              a)

                              sa týka priemyselného uplatňovania inovačných výrobkov a procesov, to znamená, technicky nových alebo podstatne zdokonalených výrobkov a procesov v porovnaní so stavom techniky v tomto sektore v EHP, ktoré nesú riziko technickej alebo prevádzkovej poruchy;

                              b)

                              pomoc sa obmedzuje na podporu výdavkov na investície, projekt, inžinierske a skúšobné činnosti priamo a výlučne spojené s inovačnou časťou projektu. Dodatočné výrobné náklady, ktoré sú nevyhnutné na overenie technickej inovácie, môžu byť výnimočne oprávnené, pokiaľ sa obmedzia na minimálnu potrebnú čiastku.

            24B.3.3.2.   Pomoc na zatvorenie prevádzky

                  (16)

                  Pomoc na úhradu bežných výdavkov vyplývajúcich z celkového alebo čiastočného zatvorenia prevádzky lodeníc na stavbu, opravu alebo prestavbu lodí sa môže považovať za zlučiteľnú s vykonávaním dohody o EHP, za predpokladu, že výsledné zníženie kapacity je skutočné a nezvratné.

                  (17)

                  Oprávnené náklady na pomoc uvedené v odseku 16 sú:

                              a)

                              odstupné pre pracovníkov, ktorí sa stali nadbytočnými alebo odišli do dôchodku pred dosiahnutím zákonom stanoveného veku pre odchod do dôchodku;

                              b)

                              náklady na poradenské služby pre pracovníkov, ktorí sa stali nadbytočnými alebo odišli do dôchodku pred dosiahnutím zákonom stanoveného veku pre odchod do dôchodku, vrátane čiastok, ktoré uhradili lodenice, aby umožnili vytvorenie malých podnikov nezávislých od príslušných lodeníc a ktorých činnosti sa v zásade nezameriavajú na stavbu lodí;

                              c)

                              prostriedky pre pracovníkov na odbornú rekvalifikáciu;

                              d)

                              výdavky vynaložené na prestavbu lodeníc, budov, zariadení a infraštruktúry na iné použitie ako na stavbu lodí.

                  (18)

                  Okrem toho, v prípade podnikov, ktoré úplne zastavia stavbu, opravy a prestavbu lodí, sa za zlučiteľné s vykonávaním dohody o EHP môžu považovať aj tieto opatrenia:

                              a)

                              pomoc v čiastke, ktorá nepresiahne vyššiu z nasledovných dvoch hodnôt, ktoré stanoví správa nezávislého konzultanta: zostatková účtovná hodnota zariadení alebo diskontované prevádzkové zisky dosiahnuteľné za plánované trojročné obdobie, mínus akékoľvek výhody ktoré má podporovaný podnik zo zatvorenia zariadení;

                              b)

                              pomoc napríklad vo forme pôžičiek alebo záruk na pôžičky na prevádzkový kapitál potrebný na to, aby podnik mohol dokončiť nedokončené práce, za predpokladu, že sa udrží na úrovni nevyhnutného minima a významný podiel práce už bol vykonaný.

                  (19)

                  Podniky obdržia pomoc na čiastočné uzavretie prevádzky len v tom prípade, ak nečerpali pomoc na záchranu alebo reštrukturalizáciu v posledných 10 rokoch. Ak od poskytnutia pomoci na záchranu alebo reštrukturalizáciu uplynulo menej ako 10 rokov, orgán povolí pomoc na čiastočné uzavretie iba za výnimočných alebo nepredvídateľných okolností, za ktoré spoločnosť nezodpovedá.

                  (20)

                  Množstvo a úroveň pomoci musia byť odôvodnené rozsahom, v akom došlo k uzavretiu prevádzok, pričom sa berú do úvahy štrukturálne problémy príslušného regiónu a v prípade prechodu na iné priemyselné činnosti, legislatíva EHP a pravidlá uplatniteľné na tieto nové činnosti.

                  (21)

                  S cieľom ustanoviť nezvratný charakter uzavretia prevádzok, ktorým na to bola poskytnutá pomoc, príslušný štát EZVO zabezpečí, aby uzavreté zariadenia na stavbu lodí zostali uzavreté po dobu najmenej 10 rokov.

            24B.3.3.3.   Pomoc na zamestnanosť

                  (22)

                  Pomoc poskytovaná na tvorbu zamestnanosti ako aj na prijímanie znevýhodnených alebo postihnutých pracovníkov alebo na pokrytie dodatočných nákladov na zamestnávanie znevýhodnených a postihnutých pracovníkov v podnikoch na stavbu, opravu alebo prestavbu lodí sa môže považovať za zlučiteľnú s vykonávaním dohody o EHP, ak je v súlade s hmotnoprávnymi pravidlami ustanovenými v nariadení Komisie (ES) č. 2204/2002 z 12. decembra 2002 o uplatňovaní článkov 87 a 88 Zmluvy o ES na štátnu pomoc na zamestnanosť (21) tak, ako bolo začlenené do dohody o EHP rozhodnutím Spoločného výboru EHP č. 83/2003 z 20. júna 2003 (22).

            24B.3.3.4.   Vývozné úvery

                  (23)

                  Pomoc na stavbu lodí vo forme štátom podporovaných úverov poskytnutých tuzemským alebo zahraničným vlastníkom lodí alebo tretím stranám na stavbu alebo prestavbu plavidiel sa môže považovať za zlučiteľnú s vykonávaním dohody o EHP, ak je v súlade s dohodou OECD z roku 1998 o usmerneniach pre štátom podporované vývozné úvery a s jej sektorovou dohodou o vývozných úveroch alebo akýmikoľvek následnými podmienkami ustanovenými v takom dojednaní alebo nahrádzajúcimi také dojednanie.

            24B.3.3.5.   Rozvojová pomoc

                  (24)

                  Pomoc týkajúca sa stavby lodí a prestavby lodí, poskytovaná ako rozvojová pomoc rozvojovej krajine, sa môže považovať za zlučiteľnú s plnením dohody o EHP, ak je v súlade s podmienkami ustanovenými na tento účel dohodou OECD o usmerneniach pre štátom podporované vývozné úvery a jej sektorovou dohodou o vývozných úveroch alebo akýmikoľvek následnými podmienkami ustanovenými v takom dojednaní alebo nahrádzajúcimi také dojednanie.

                  (25)

                  Orgán overí konkrétny rozvojový obsah navrhovanej pomoci, či je pomoc potrebná a či spadá pod rozsah pôsobnosti dohody OECD z roku 1998 o usmerneniach pre štátom podporované vývozné úvery a jej sektorovej dohody o vývozných úveroch alebo akýchkoľvek následných podmienok ustanovených v takom dojednaní alebo nahrádzajúcich také dojednanie. Navrhnutá rozvojová pomoc musí byť otvorená pre ponuky rôznych lodeníc. Pokiaľ sú uplatniteľné pravidlá verejného obstarávania EHP, ponukové konania musia byť s nimi v súlade.

            24B.3.3.6.   Regionálna pomoc

                  (26)

                  Regionálna pomoc na stavbu, opravu alebo prestavbu lodí sa môže považovať za zlučiteľnú s plnením dohody o EHP, iba ak spĺňa tieto podmienky:

                              a)

                              pomoc musí byť poskytnutá na investície do zdokonalenia alebo modernizácie jestvujúcich lodeníc, nesmie byť spojená s finančnou reštrukturalizáciou príslušnej(ých) lodenice(íc), s cieľom zvýšiť produktivitu jestvujúcich zariadení;

                              b)

                              v regiónoch uvedených v článku 61 ods. 3 písm. a) dohody o EHP a regiónoch, ktoré sú v súlade s mapou schválenou orgánom pre každý štát EZVO na poskytnutie regionálnej pomoci, nesmie úroveň pomoci presiahnuť 22,5 %;

                              c)

                              v regiónoch uvedených v článku 61 ods. 3 písm. c) dohody o EHP a regiónoch, ktoré sú v súlade s mapou schválenou orgánom pre každý štát EZVO na poskytnutie regionálnej pomoci, nesmie úroveň pomoci presiahnuť 12,5 % alebo uplatniteľné maximum regionálnej pomoci, podľa toho, čo je nižšie;

                              d)

                              pomoc sa musí obmedziť na podporu oprávnených výdavkov definovaných v uplatniteľných usmerneniach o štátnej pomoci týkajúcich sa regionálnej pomoci.

            24B.4.   Oznamovacia povinnosť

                  (27)

                  Všetky plány na poskytnutie novej pomoci na stavbu, opravu alebo prestavbu lodí, buď vo forme programu, alebo ako individuálna pomoc, na ktorú sa program nevzťahuje, sa oznamujú orgánu, s výnimkou toho, ak spĺňajú podmienky stanovené v niektorej z blokových výnimiek pre štátnu pomoc (23), ktoré udeľujú výnimku určitým kategóriám štátnej pomoci z požiadavky na oznámenie v časovom predstihu.

            24B.5.   Monitoring

                  (28)

                  Štáty EZVO predkladajú orgánu výročné správy o všetkých existujúcich programoch pomoci podľa pravidiel stanovených v časti II protokolu č. 3 k dohode o dozore a súde a v jej vykonávacích ustanoveniach.

            24B.6.   Prekrývajúca sa pomoc z rôznych zdrojov

                  (29)

                  Maximálne stropy pomoci stanovené v tomto rámci sú uplatniteľné bez ohľadu na to, či je príslušná pomoc financovaná úplne, alebo čiastočne zo štátnych zdrojov alebo zo zdrojov plynúcich zo spolupráce EHP. Pomoc schválená podľa tohto rámca sa nesmie kombinovať s inými formami štátnej pomoci v zmysle článku 61 ods. 1 dohody o EHP alebo s inými formami financovania získanými prostredníctvom účasti štátov EZVO v programoch Spoločenstva, ktorých nahromadenie spôsobuje, že intenzita pomoci je vyššia ako intenzita ustanovená v týchto usmerneniach.

                  (30)

                  V prípade pomoci, ktorá slúži na rôzne účely a zahrnuje tie isté oprávnené náklady, sa uplatní najpriaznivejší maximálny strop pomoci.

            24B.7.   Uplatňovanie tohto rámca

                  (31)

                  Tento rámec sa uplatňuje od 1. januára 2004 najneskôr do 31. decembra 2006. Počas tohto obdobia ho orgán môže prehodnotiť.

         (1)  Táto kapitola zodpovedá Rámcu Spoločenstva o štátnej pomoci pre stavbu lodí (Ú. v. EÚ C 317, 30.12.2003, s. 11).

         (2)  Ú. v. ES L 202, 18.7.1998, s. 1.

         (3)  Ú. v. ES L 35, 10.2.2000 a dodatok EHP č. 7, porovnaj bod 1b prílohy XV k Dohode o EHP.

         (4)  Ú. v. ES L 32, 2.2.2001, s. 1. Rozhodnutie zmenené a doplnené rozhodnutím 2002/634/ES (Ú. v. ES L 206, 3.8.2002, s. 16).

         (5)  Ú. v. ES C 375, 30.12.1994, s. 1. Z krajín EZVO je zmluvnou stranou dohody z roku 1994 iba Nórsko.

         (6)  Ú. v. ES L 172, 2.7.2002, s. 1.

         (7)  Ú. v. ES L 38, 13.2.2002 a dodatok EHP č. 9. Porovnaj bod 1ca prílohy XV k dohode o EHP.

         (8)  Ú. v. ES L 83, 27.3.1999, s. 1.

         (9)  Protokol č. 3 k dohode o dozore a súde zmenený a doplnený štátmi EZVO 10. decembra 2001. Zmeny a doplnenia nadobudli účinnosť 28. augusta 2003. Zmenený a doplnený protokol č. 3 je možné nájsť na webovskej stránke orgánu v časti štátna pomoc – právne texty: www.eftasurv.int.

         (10)  Ú. v. ES L 10, 13.1.2001, s. 20.

         (11)  Ú. v. ES L 266, 3.10.2002 a dodatok EHP č. 49, porovnaj bod 1d prílohy XV k dohode o EHP.

         (12)  Ú. v. ES L 10, 13.1.2001, s. 30.

         (13)  Ú. v. ES L 266, 3.10.2002 a dodatok EHP č. 49, porovnaj bod 1e prílohy XV k dohode o EHP.

         (14)  Ú. v. ES L 10, 13.1.2001, s. 33.

         (15)  Ú. v. ES L 266, 3.10.2002 a dodatok EHP č. 49, porovnaj bod 1f prílohy XV k dohode o EHP.

         (16)  Ú. v. ES L 172, 2.7.2002, p. 1.

         (17)  Ú. v. ES L 38, 13.2.2002 a dodatok EHP č. 9, porovnaj bod 1ca prílohy XV k dohode o EHP.

         (18)  Usmernenia Dozorného orgánu EZVO o štátnej pomoci, kapitola 16 (Ú. v. ES L 274, 26.10.2000 a dodatok EHP č. 48). Tieto usmernenia zodpovedajú usmerneniam Európskeho spoločenstva o štátnej pomoci na záchranu a reštrukturalizáciu firiem v ťažkostiach (Ú. v. ES C 288, 9.10.1999, s. 2).

         (19)  Usmernenia Dozorného orgánu EZVO o štátnej pomoci, kapitola 15 (Ú. v. ES L 21, 24.1.2002 a dodatok EHP č. 6). Tieto usmernenia zodpovedajú usmerneniam Európskeho spoločenstva o pomoci na ochranu životného prostredia (Ú. v. ES C 37, 3.2.2001, s. 3).

         (20)  Usmernenia Dozorného orgánu EZVO o štátnej pomoci, kapitola 14 (Ú. v. ES L 245, 26.9.1996 a dodatok EHP č. 43). Tieto usmernenia zodpovedajú usmerneniam Európskeho spoločenstva o štátnej pomoci na výskum a vývoj (Ú. v. ES C 45, 17.2.1996, s. 5).

         (21)  Ú. v. ES L 337, 13.12.2002, s. 3.

         (22)  Ú. v. EÚ L 257, 9.10.2003 a dodatok EHP č. 51, porovnaj bod 1g prílohy XV k Dohode o EHP.

         (23)  Pozri odseky 12 písm. b), c), d) a 22.


title: 2009/383/ES: Rozhodnutie Komisie zo 14. mája 2009 , ktorým sa pozastavuje konečné antidumpingové clo na dovoz glyfozátu s pôvodom v Čínskej ľudovej republike uložené nariadením Rady (ES) č. 1683/2004

text:
               15.5.2009

               SK

               Úradný vestník Európskej únie

               L 120/20

      ROZHODNUTIE KOMISIE

   zo 14. mája 2009,
   ktorým sa pozastavuje konečné antidumpingové clo na dovoz glyfozátu s pôvodom v Čínskej ľudovej republike uložené nariadením Rady (ES) č. 1683/2004
   (2009/383/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 14 ods. 4,
   po porade s poradným výborom,
   keďže:
   A.   POSTUP

               (1)

               Po revíznom prešetrovaní vykonanom v súlade s článkom 11 ods. 2 základného nariadenia (ďalej len „revízne prešetrovanie“) uložila Rada nariadením (ES) č. 1683/2004 (2) konečné antidumpingové clo na dovoz glyfozátu s pôvodom v Čínskej ľudovej republike v súčasnosti zaradeného pod kódy KN ex 2931 00 95 (kód TARIC 2931009582) a ex 3808 93 27 (kód TARIC 3808932719) (ďalej len „príslušný výrobok“). Clo bolo rozšírené aj na dovoz glyfozátu zasielaného z Malajzie (či už deklarovaného ako výrobok s pôvodom v Malajzii, alebo nie) (kódy TARIC 2931009581 a 3808932711), s výnimkou glyfozátu vyrábaného spoločnosťou Crop protection (M) Sdn. Bhd., Lot 746, Jalan Haji Sirat 4 ½ Miles, off Jalan Kapar, 42100 Klang, Selangor Darul Ehsan, Malajzia (doplnkový kód TARIC A 309), a na dovoz glyfozátu zasielaného z Taiwanu (či už deklarovaného ako výrobok s pôvodom na Taiwane, alebo nie) (kódy TARIC 2931009581 a 3808932711), s výnimkou glyfozátu vyrábaného spoločnosťou Sinon Corporation, No 23, Sec. 1, Mei Chuan W. Rd, Taichung, Taiwan (doplnkový kód TARIC A 310). Sadzba antidumpingového cla je 29,9 %.

               (2)

               AUDACE, asociácia používateľov a distribútorov príslušného výrobku, predložila informácie, podľa ktorých sa trhové podmienky po období revízneho prešetrovania pred uplynutím platnosti (t. j. od 1. januára 2002 do 31. decembra 2002) zmenili, a tvrdila, že takéto zmeny by mohli byť dôvodom na pozastavenie v súčasnosti platných opatrení v súlade s článkom 14 ods. 4 základného nariadenia. Komisia preto preskúmala, či takéto pozastavenie bolo oprávnené.

         B.   DÔVODY

               (3)

               V článku 14 ods. 4 základného nariadenia sa stanovuje, že v záujme Spoločenstva môžu byť antidumpingové opatrenia pozastavené v prípade, že trhové podmienky sa dočasne zmenili do tej miery, že nie je pravdepodobné, že v dôsledku takéhoto pozastavenia by opätovne došlo k ujme, ak sa výrobné odvetvie Spoločenstva mohlo k tomuto rozhodnutiu vyjadriť a jeho pripomienky sa zohľadnili. V článku 14 ods. 4 sa ďalej uvádza, že príslušné antidumpingové opatrenia sa môžu kedykoľvek obnoviť, ak zanikne dôvod pre pozastavenie ich platnosti.

               (4)

               Situácia výrobného odvetvia Spoločenstva sa do prvej polovice roku 2008 zlepšila. Z dôvodu výrazného zvýšenia cien na trhu EÚ, zvýšenia objemu a hodnoty predaja a relatívne stabilných výrobných nákladov sa výrazne zvýšili zisky vyjadrené ako percento obratu. Tieto pozitívne trendy potvrdzujú najnovšie číselné údaje najdôležitejšieho výrobcu zo Spoločenstva, na ktorého pripadá väčšina výroby a objemu predaja výrobného odvetvia Spoločenstva. Na základe v súčasnosti dostupných trhových informácií sa neočakáva, že táto situácia sa v prípade pozastavenia opatrení výrazne zmení.

               (5)

               Výrobné odvetvie Spoločenstva potvrdilo, že v súčasnosti zostáva úroveň jeho cien na trhu EÚ vo všeobecnosti nezmenená, hoci vývozné ceny z Čínskej ľudovej republiky sa od júla 2008 výrazne znížili.

               (6)

               Zvyšujúca sa výrobná kapacita a výroba v Čínskej ľudovej republike by mohla v strednodobom alebo dlhodobom horizonte tlačiť ceny glyfozátu v EÚ smerom nadol. Podľa súčasných informácií by však tento vplyv mal vo veľkej miere vyrovnať celosvetovo sa zvyšujúci dopyt.

               (7)

               Neboli zistené žiadne skutočnosti, ktoré by potvrdili, že toto pozastavenie nie je v záujme Spoločenstva.

               (8)

               Vzhľadom na prechodnú zmenu trhových podmienok, a najmä na súčasnú úroveň cien na trhu Spoločenstva, ako aj na súčasnú vysokú úroveň ziskov výrobného odvetvia Spoločenstva sa napriek zníženiu vývozných cien z Čínskej ľudovej republiky v posledných mesiacoch zdá byť nepravdepodobné, že by v dôsledku pozastavenia došlo k ujme v súvislosti s dovozom príslušného výrobku s pôvodom v Čínskej ľudovej republike. V súlade s článkom 14 ods. 4 základného nariadenia sa preto navrhuje pozastaviť platné opatrenia na obdobie deviatich mesiacov.

         C.   KONZULTÁCIA S VÝROBNÝM ODVETVÍM SPOLOČENSTVA

               (9)

               Podľa článku 14 ods. 4 základného nariadenia Komisia informovala výrobné odvetvie Spoločenstva o svojom úmysle pozastaviť platné antidumpingové opatrenia. Výrobné odvetvie Spoločenstva dostalo možnosť vyjadriť svoje pripomienky a tieto pripomienky sa zohľadnili.

         D.   ZÁVER

               (10)

               Komisia preto usudzuje, že sú splnené všetky požiadavky na pozastavenie antidumpingového cla uloženého na príslušný výrobok v súlade s článkom 14 ods. 4 základného nariadenia. Antidumpingové clo uložené nariadením (ES) č. 1683/2004 by sa preto malo pozastaviť na obdobie deviatich mesiacov.

               (11)

               V prípade, že by sa situácia, ktorá viedla k pozastaveniu, neskôr zmenila, Komisia môže obnoviť antidumpingové opatrenia okamžitým zrušením pozastavenia antidumpingového cla,

         ROZHODLA TAKTO:
   Článok 1
   Týmto sa na obdobie deviatich mesiacov pozastavuje konečné antidumpingové clo, ktoré uložila Rada nariadením (ES) č. 1683/2004 na dovoz glyfozátu zaradeného pod kódy KN ex 2931 00 95 (kód TARIC 2931009582) a ex 3808 93 27 (kód TARIC 3808932719) s pôvodom v Čínskej ľudovej republike a ktoré bolo rozšírené aj na dovoz glyfozátu zasielaného z Malajzie (či už deklarovaného ako výrobok s pôvodom v Malajzii, alebo nie) (kódy TARIC 2931009581 a 3808932711) s výnimkou glyfozátu vyrábaného spoločnosťou Crop protection (M) Sdn. Bhd., Lot 746, Jalan Haji Sirat 4 ½ Miles, off Jalan Kapar, 42100 Klang, Selangor Darul Ehsan, Malajzia (doplnkový kód TARIC A 309) a na dovoz glyfozátu zasielaného z Taiwanu (či už deklarovaného ako výrobok s pôvodom na Taiwane, alebo nie) (kódy TARIC 2931009581 a 3808932711) s výnimkou glyfozátu vyrábaného spoločnosťou Sinon Corporation, No 23, Sec. 1, Mei Chuan W. Rd, Taichung, Taiwan (doplnkový kód TARIC A 310).
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 14. mája 2009

            Za Komisiu

         Catherine ASHTON

            členka Komisie

      (1)  Ú. v. ES L 56, 6.3.1996, s. 1.

      (2)  Ú. v. EÚ L 303, 30.9.2004, s. 1.


               22.9.2017

               SK

               Úradný vestník Európskej únie

               C 316/270

         P8_TA(2015)0282
   Žiadosť o zbavenie imunity Janusza Korwina-Mikkeho
   Rozhodnutie Európskeho parlamentu z 8. septembra 2015 o žiadosti o zbavenie imunity Janusza Korwina-Mikkeho (2015/2102(IMM))
   (2017/C 316/30)

      Európsky parlament,

               —

               so zreteľom na žiadosť o zbavenie imunity Janusza Korwina-Mikkeho, ktorú 13. marca 2015 podal generálny prokurátor Poľskej republiky v súvislosti so súdnym konaním začatým na podnet náčelníka mestskej polície v meste Piotrków Trybunalski z 9. marca 2015 (vec č. SM.O.4151-F.2454/16769/2014) a ktorá bola oznámená na plenárnej schôdzi 15. apríla 2015,

               —

               so zreteľom na vypočutie Janusza Korwina-Mikkeho v súlade s článkom 9 ods. 5 rokovacieho poriadku,

               —

               so zreteľom na články 8 a 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,

               —

               so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008, 19. marca 2010, zo 6. septembra 2011 a 17. januára 2013 (1),

               —

               so zreteľom na článok 105 ods. 2 Ústavy Poľskej republiky a na článok 7b ods. 1 a článok 7c ods. 1 v spojitosti s článkom 10b poľského zákona z 9. mája 1996 o výkone mandátu poslanca a senátora,

               —

               so zreteľom na článok 5 ods. 2, článok 6 ods. 1 a článok 9 rokovacieho poriadku,

               —

               so zreteľom na správu Výboru pre právne veci (A8-0229/2015),

               A.

               keďže generálny prokurátor Poľskej republiky postúpil žiadosť náčelníka mestskej polície v meste Piotrków Trybunalski o povolenie začať konanie voči poslancovi Európskeho parlamentu Januszovi Korwinovi-Mikkemu vzhľadom na priestupok podľa článku 92a zákona z 20. mája 1971 o kódexe menších priestupkov v spojitosti s článkom 20 ods. 1 zákona o cestnej premávke z 20. júna 1997; keďže pri tomto údajnom priestupku ide o prekročenie povolenej rýchlosti v zastavanej oblasti;

               B.

               keďže podľa článku 8 Protokolu o výsadách a imunitách Európskej únie poslanci Európskeho parlamentu nesmú podliehať žiadnej forme vyšetrovania, zadržania alebo súdneho stíhania vo vzťahu k vyjadreným názorom alebo hlasovaniu pri výkone svojich úloh;

               C.

               keďže podľa článku 9 Protokolu o výsadách a imunitách Európskej únie poslanci Európskeho parlamentu musia požívať na území ich vlastného štátu imunitu priznanú poslancom ich parlamentu;

               D.

               keďže podľa článku 105 ods. 2 Ústavy Poľskej republiky nemôže byť voči poslancovi vyvodená trestná zodpovednosť bez súhlasu Sejmu;

               E.

               keďže o zbavení alebo nezbavení imunity v danom prípade rozhoduje len Európsky parlament; keďže Európsky parlament môže primerane zohľadniť stanovisko poslanca pri rozhodovaní o tom, či ho zbaví alebo nezbaví imunity (2);

               F.

               keďže údajný priestupok nemá priamu alebo zjavnú súvislosť s výkonom povinností Janusza Korwina-Mikkeho ako poslanca Európskeho parlamentu a ani nepredstavuje vyjadrený názor alebo hlasovanie pri výkone jeho úloh poslanca Európskeho parlamentu v zmysle článku 8 Protokolu č. 7 o výsadách a imunitách Európskej únie;

               G.

               keďže v tomto prípade Európsky parlament v súvislosti s predloženou vecou nenašiel dôkaz o tom, že by šlo o fumus persecutionis, t. j. o dostatočne závažné a konkrétne podozrenie, že vec bola predložená so zámerom politicky uškodiť príslušnému poslancovi;

               1.

               rozhodol zbaviť Janusza Korwina-Mikkeho imunity;

               2.

               poveruje svojho predsedu, aby ihneď postúpil toto rozhodnutie a správu gestorského výboru príslušnému orgánu Poľskej republiky a Januszovi Korwinovi-Mikkemu.

      (1)  Rozsudok Súdneho dvora z 12. mája 1964, Wagner/Fohrmann a Krier, C-101/63, ECLI:EÚ:C:1964:28; rozsudok Súdneho dvora z 10. júla 1986, Wybot/Faure a iní, C-149/85, ECLI:EÚ:C:1986:310; rozsudok Všeobecného súdu z 15. októbra 2008, Mote/Parlament, T-345/05, ECLI:EÚ:T:2008:440; rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EÚ:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EÚ:T:2010:102; rozsudok Súdneho dvora zo 6. Septembra 2011, Patriciello, C-163/10, ECLI: EÚ:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EÚ:T:2013:23.

      (2)  Vec T-345/05 Mote/Parlament (už citovaný) bod 28.


title: 2011/657/: Rozhodnutie Európskeho parlamentu a Rady z  27. septembra 2011 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/030 NL/Noord-Holland a Flevoland, divízia 18, Holandsko)

text:
               7.10.2011

               SK

               Úradný vestník Európskej únie

               L 263/14

         ROZHODNUTIE EURÓPSKEHO PARLAMENTU A RADY
   z 27. septembra 2011
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/030 NL/Noord-Holland a Flevoland, divízia 18, Holandsko)
   (2011/657/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých štrukturálnych zmien v usporiadaní svetového obchodu spôsobených globalizáciou a pomôcť im pri opätovnom začleňovaní do trhu práce.

               (2)

               Rozsah pôsobnosti EGF bol rozšírený v prípade žiadostí podaných od 1. mája 2009 s cieľom zahrnúť podporu pre pracovníkov prepustených v priamom dôsledku globálnej finančnej a hospodárskej krízy.

               (3)

               Medziinštitucionálna dohoda zo 17. mája 2006 umožňuje mobilizáciu EGF v rámci ročného stropu vo výške 500 miliónov EUR.

               (4)

               Holandsko podalo 20. decembra 2010 žiadosť o mobilizáciu EGF v súvislosti s prepúšťaním v 26 podnikoch, ktorých činnosť patrí podľa klasifikácie NACE Revision 2 do divízie 18 („Tlač a reprodukcia záznamových médií“), v holandských regiónoch úrovne NUTS II Noord-Holland (NL32) a Flevoland (NL23) a do 3. marca 2011 ju doplnilo o ďalšie informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 1 849 086 EUR.

               (5)

               EGF by sa preto mal mobilizovať na účely poskytnutia finančného príspevku v súvislosti so žiadosťou Holandska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2011 sa mobilizuje Európsky fond na prispôsobenie sa globalizácii s cieľom poskytnúť sumu 1 849 086 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 27. septembra 2011

            Za Európsky parlament

            predseda

         J. BUZEK

            Za Radu

            predseda

         M. DOWGIELEWICZ

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.